Gjerstad

Gjerstad er en kommune i Agder. Kommunen ligger inn i landet fra Risør ved grensen til Telemark, og grenser i nord mot Nissedal og Drangedal, i øst mot Kragerø, i sør mot Risør, og i sørvest mot Vegårshei. Størsteparten av bebyggelsen ligger rundt Gjerstad-vassdraget. Tettbebyggelser er administrasjonssenteret og tettstedet Gjerstad med  innbyggere per 1. januar , samt Fiane og Sunde. Gjerstad kommune har et innbyggertall på 2 465 pr. 1. kvartal 2024. Kommunens areal er på 323 kvadratkilometer.

Natur og geografi
Denne delen av Agder tilhører det svekonorvegiske grunnfjellsskjoldet, og består av to geologiske hovedformasjoner: Et underlag av 1 450 - 1 600 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 000 - 1 250 mill år gammelt, og stedvis 1 480 - 1 550 millioner år gammelt). Det er også noe ganger av gabbro og dioritt, sjeldnere eklogitt. Den kaledonske fjellkjedefoldingen nådde ikke ned hit. Forkastningene går hovedsakelig i sørvest-nordøst retning, med avvik fra dette i indre strøk.<ref>'Berggrunnskart over Norge, NGU 2006.</ref>

Mesteparten av landskapet i Gjerstad består av skogdekkede åser, som er høyest i den nordvestlige delen av kommunen. Høyeste punkt er 588,21 moh på kommunegrensa mot Nissedal i hellingen på sørøst-siden av Solhomfjell. Men den høyeste toppen'' innenfor kommunen er Marisheia, 573 moh. Gjerstad-vassdraget er sentralt i kommunen.

Jordbruksarealet ligger omkring vassdraget og på Trydal i nord.

 Naturvern 
 Morkheia naturreservat [://www.statsforvalteren.no/contentassets/348e4663f1224d66a9dfe8340536cb94/vernekart-morkheia-naturreservat.pdf www.statsforvalteren.no www.statsforvalteren.no]
 Bjynnustadfjellet naturreservat
 Fossbufjellet naturreservat
 Solhomfjell og Kvenntjønnane naturreservat

Samfunn
Skoler 
Gjerstad hadde frem til 2019 tre skoler. Fra og med høsten 2019 ble alle 3 skolene samlet på Abel skole som en 1 - 10 trinns skole. Ungdomsskolen ble offisielt åpnet 2. september 2010 av kronprins Haakon i forbindelse med kronprinsparets fylkesbesøk til daværende Aust-Agder høsten 2010. Den nye skolen er oppkalt etter en av verdens største matematikere, Niels Henrik Abel, som vokste opp på prestegården i Gjerstad.

Bebyggelse
Gjerstad kommune har to tettsteder ifølge Statistisk sentralbyrås definisjoner. Det ene er det gamle kommunesenteret i Øvre Gjerstad, tettstedet Gjerstad, med Gjerstad kirke i sentrum. Tettstedet har  innbyggere per 1. januar .

Det andre er tettstedet Eikeland, med sin eldste del omkring Egeland jernverk, og en nyere del omkring stedet Fiane ved gamle E18. Eikeland har  innbyggere per 1. januar .

Brokelandsheia er et livskraftig senter i kommunen med både boliger og næringsvirksomhet.

Politikk
Gjerstad kommune styres etter den såkalte 2-nivåmodellen, uten hovedutvalg. Kommunen har likevel et lovpålagt administrasjonsutvalg og et næringsutvalg. Planutvalget er lagt til formannskapet. Øvrige saker er delegert rådmannen.

Se også utfyllende artikkel: Kommunestyrevalg i Gjerstad.

Kommunestyrevalget 2023

Næringsliv
De fleste sysselsatte i Gjerstad kommune arbeider i offentlig tjeneste, handel og servicenæringer, og småindustri innen metall, trevare og elektronikk. Skogsdrift og anleggsvirksomhet har inntil for få år siden vært betydelige næringer i Gjerstad.

På Brokelandsheia ved den nye E18 er det bygget et næringsområde. Her har det de siste 30 årene vært en rivende utvikling, og i dag er det både industri, handel og boliger her. De årlige Brokelandsheiadagene, som arrangeres den første helgen i september, er på få år vokst til å bli Sørlandets største handelsmesse med 200 utstillere og ca. 25.000 besøkende.

Kommunikasjon
E18 går gjennom kommunen og hele strekningen er i dag motortrafikkvei.

Gjerstad er også stasjon på Sørlandsbanen. En fremtidig, planlagt forbindelse mellom Sørlandsbanen og Vestfoldbanen kan få jernbanestasjon for østre deler av Agder på Brokelandsheia.

Historie
På stedet Fiane i tettstedet Eikeland var Egeland jernverk i drift i perioden 1706-1884.Egelands Verk - fra jernverk til tremasseproduksjon, Avtrykk.no, 01.05.2019 Boliger fra driften ligger fremdeles her, og flere er restaurert og i bruk som ferieboliger.

Holmen gård var en av de store skogsgårdene i bygda, og anses i dag som et viktig regionalt og nasjonalt kulturminne. De første delene av innhuset på gården ble bygget i 1807, og senere utvidet. Tidlig på 1900-tallet ble også hovedhuset forlenget med Bjorvasstua, et bygg datert til 1721. Stedet var frem til 2012 et nasjonalt husflidssenter, med overnattings- og selskapsmuligheter og servering.

Kirke og prestegjeld
Gjerstad kirke (Aust-Agder) er en bindingsverkskirke fra 1848. I prestegårdshagen er det en minnestein over matematikeren Niels Henrik Abel, som vokste opp her som prestesønn.

Tusenårssted
Kommunens tusenårssted er et område med Almuestaua og menighetssal, Gjerstad kirke og
kirkegården. Her finner man også bysten av Niels Henrik Abel, samt kunstverket "Paraskat-ellipse" laget til det planlagte Abelsenteret.

Kommuneblomst
Gjerstads kommuneblomst er rogn.

 Se også 
Liste over kulturminner i Gjerstad

 Referanser 

Eksterne lenker

  Gjerstad - Store norske leksikon
  Kommunefakta Gjerstad - Statistisk sentralbyrå
  Egelands jernverk 
  Gjerstad historielag 
  Brokelandsheiadagene
   Historiske arkiver etter Gjerstad kommune Oppbevart på Aust-Agder museum og arkiv